Tri Kondorova dana
<s>Three Days of the Condor () je američki špijunski triler film snimljen 1975. godine u režiji Sydneya Pollacka, koji se smatra jednim od najuspješnijih i najuticajnih ostvarenja žanra.</s>

<s>Predstavlja adaptaciju romana Six Days of the Condor Jamesa Gradyja.</s><s>Protagonist, čiji lik tumači Robert Redford, je skromni analitičar CIA-e koji u njujorškom uredu, koji služi kao paravan Agencije, čita špijunske i slične romane ne bi li pronašao ideje ili sličnosti sa stvarnim obavještajnim operacijama.</s><s>Radnja prikazuje kako igrom slučaja preživi napad profesionalnih ubica koje su mu masakrirale kolege iz ureda, te je, uvjeren da je "provaljen" od nekog od svojih pretpostavljenih, pokušava preživjeti i razotkriti razlog i naručitelje napade.</s>

<s>Tri Kondorova dana su kritičari nakon premijere pohvalili, ali ne sa previše entuzijazma.</s><s>Publika je, međutim, bila oduševljena, a što se tumačilo ne samo time što je glavnu ulogu tumačio Redford, tada na vrhuncu popularnosti, nego i aktualnošću teme, s obzirom na aferu Watergate koja je izazvala duboko nepovjerenje prema najvišim tijelima države, ali i njenom obavještajnom aparatu i špekulacije o tome da je upetljan u razne ilegalne i mračne poslove.</s><s>Dok se originalni roman bavio tek "običnom" korupcijom i sudjelovanjem "odmetnutih" agenata CIA-e u krijumčarenju droge, scenarij Lorenza Semplea Juniora i Davida Rayfiela je bio još mračniji, odnosno pretpostavio da CIA, pod izgovorom čuvanja nacionalne bezbjednosti ili interesa, planira ili izvodi operacije čiju je tajnost spremna čuvati čak i po cijenu brutalnih likvidacija vlastitih pripadnika.</s><s>Takvom tumačenju su dosta doprinijele i Watergateom potaknute javne kongresne istrage CIA-inih aktivnosti, te objavljivanje tzv. Porodičnih dragulja - kompromitirajućih dokumenata o ilegalnim operacijama.</s><s>Reford i Pollack su, zbog vlastitih političkih uvjerenja, zbog toga iz desničarskih krugova bili optuženi za ljevičarsku propagandu, ali su u intervjuima odbacili optužbe i tvrdili da ih je samo zanimao žanr špijunskog trilera, u kome se dotada nisu bili okušali.</s><s>Reputacija Tri Kondorova dana, koji se osim vještom režijom, neobičnom  isticao i nekonvencionalnom, ali prilično efektnom završnicom, je sa vremenom izgradio reputaciju jednog od najboljih filmova svog vremena.</s>

<s>Tri Kondorova dana je nepune četiri decenije kasnije poslužio kao svojevrsni predložak za radnju superherojskog filma Captain America: Winter Soldier u kome se ponovno, iako u sporednoj ulozi, pojavljuje Redford.</s>

<s>Uloge</s>

<s>Robert Redford ...</s><s>Joseph Turner/"Condor"
 Faye Dunaway ...</s><s>Kathy Hale
 Cliff Robertson ...</s><s>J. Higgins
 Max von Sydow ...</s><s>G. Joubert
 John Houseman ...</s><s>Wabash
 Addison Powell ...</s><s>Leonard Atwood
 Walter McGinn ...</s><s>Sam Barber
 Tina Chen ...</s><s>Janice Chon (jedna od šest ubijenih CIA-in analitičara)
 Michael Kane ...</s><s>S.W. Wicks
 Don McHenry ...</s><s>Dr. Ferdinand Lappe (jedan od šest ubijenih CIA-in analitičara)
 Jess Osuna ...</s><s>The Major
 Dino Narizzano ...</s><s>Harold (jedan od šest ubijenih CIA-in analitičara)
 Helen Stenborg ...</s><s>Mrs.</s><s>Edwina Russell (jednaod šest ubijenih CIA-in analitičara)
 Patrick Gorman ...</s><s>Martin  (jedan od šest ubijenih CIA-in analitičara)
 Hansford Rowe ...</s><s>Jennings (jedan od šest ubijenih CIA-in analitičara)
 Lee Steele ...</s><s>Ralph Heidegger (sedmi CIA-in analitičar koji je javio da je bolestan, ali je ubijen u svome domu)
 Carlin Glynn ...</s><s>Mae Barber
 Hank Garrett ...</s><s>The Mailman
 Arthur French ...</s><s>Kurir
 Robert Phalen ...</s><s>Newberry
 Ed Setrakian ...</s><s>Mušterija
 Russell Johnson ...</s><s>Obavještajni oficir
 Sal Schillizzi ...</s><s>Bravar</s>

<s>Izvori</s>

<s>Vanjske veze</s>

<s>Američki filmovi
Špijunski filmovi
Trileri</s>

